प्रहरी मेला में आएंगे अभिनेता शक्ति कपूर और अंजू घोष
कसमारप्रखंड के खैराचातर में पूर्व सरपंच सह समाजसेवी सुरेश कुमार जायसवाल की स्मृति में लगने वाली सात दिवसीय प्रहरी मेला में इस बार हिंदी फिल्म अभिनेता शक्ति कपूर तथा बंगला फिल्म अभिनेत्री अंजु घोष मेला के मुख्य आकर्षण होंगे। मेला का आयोजन 10 मार्च से 16 मार्च तक होगा। 11 मार्च को दिव्यांग बच्चों की शिक्षा में सहायतार्थ शक्ति कपूर नाइट का आयोजन किया जाएगा। मेला समिति के अध्यक्ष सह जिप सदस्य जगदीश महतो, सचिव सह प्रमुख विजय किशोर गौतम तथा व्यवस्थापक रामसेवक जायसवाल ने संयुक्त बयान जारी कर बताया कि शक्ति कपूर हवाई मार्ग से मुंबई से रांची पहुंचेंगे तथा रांची से खैराचातर सड़क मार्ग से आएंगे। उनके साथ मुंबई एवं कोलकाता के 30 अन्य कलाकार कार्यक्रम पेश करेंगे। उसी प्रकार 12 मार्च को बंगला जातरा अपराध आमी में का आयोजन होगा। इसमें सुपरहिट बंगला फिल्म बेदेर में जोशना की अभिनेत्री अंजू घोष करीब तीन दर्जन कलाकारों के साथ कार्यक्रम पेश करेंगी। मेला का उद्घाटन 10 मार्च को होगा। मौके पर महिला फुटबॉल टूर्नामेंट, क्रिकेट टूर्नामेंट, वॉलीबॉल टूर्नामेंट तथा निशुल्क दंत चिकित्सा शिविर का आयोजन होगा। इसी प्रकार 14 मार्च को खोरठा कलाकारों का कार्यक्रम, 15 मार्च को झूमर नृत्य तथा 16 मार्च को समापन के अवसर पर रंगारंग सांस्कृतिक कार्यक्रम होगा।
अंजू घोष।
शक्ति कपूर।
awa_Deva hin_Deva awa_Deva awa_Deva